Georg Eder

**Georg Eder** (født 6. mars 1928 i Mattsee nær Salzburg i Østerrike, død 19. september 2015 samme sted) var en østerriksk katolsk erkebiskop. Han var markant konservativ og havnet ofte i kontroverser med motstandere.
## Bakgrunn
### Prest
Georg Eder ble ordinert til prest den 15. juli 1956 av Salzburgs erkebiskop Andreas Rohracher. Han tjenestegjorde i bispedømmet Salzburg gjennom hele sin karriere. 

I 1960 ble han utnevnt til sekretær for erkebiskopen og i de påfølgende årene fortsatte han sine teologiske studier, og tok eksamen i 1964 med en avhandling om Den Hellige Ånd.

I 1965 ble han utnevnt til sogneprest i Lofer. Fra 1968 til 1970 tjenestegjorde han i Wörgl som sekretær for de tyrolske delene av erkebispedømmet. I 1970 ble han sogneprest i Altenmarkt im Pongau og i 1981 ble han også dekan for Altenmarkt.

Allerede før han ble erkebiskop skrev han jevnlig brev til avisredaktører og ga uttrykk for sine konservative synspunkter.

### Erkebiskop av Salzburg
Han ble valgt til å være erkebiskop av Salzburg som ble 21. desember 1988, og etter pavelig godkjenning ble han bispeviet den 26. februar 1989 av sin forgjenger erkebiskop Karl Berg. 

Fra 1994 til 1996 fremmet han en bispedømmesynode for å fremme diskusjon i kirken og for å ivareta den universelle kirkens enhet. Evalueringen av denne synoden var gjennomgående positiv, selv om det den gang ikke manglet på kritikk angående spørsmålet om prestekall, ekteskap og familie. Kontroversen om seksualmoral vakte også oppmerksomhet i media.

Pave Johannes Paul II godtok hans avskjedssøknad, som han tilbød før sin 75-årsdag fordi han ikke var i stand til ytterligere tjeneste, den 23. november 2002. Fire dager senere ble han etterfulgt av Alois Kothgasser, inntil da biskop av Innsbruck.

Han døde 19. september 2015 etter en lang sykdom etter å ha nylig flyttet fra Salzburg til et aldershjem i hjembyen.

## Skrifter
* *Neue Wege der Verkündigung.* Österreichisches Pastoralinstitut, Wien 2000.
* *Herbstsaat.* Amt für Kommunikation und Öffentlichkeitsarbeit, Erzdiözese Salzburg, Salzburg 2006, ISBN 3-9501948-0-0.
* *Ein Hirte spricht. Prophetische Worte von Erzbischof Georg Eder. Hirtenbriefe 1989–2002, Salzburg*, utg. av Ignaz Steinwender. Fe-Medienverlag, Kißlegg 2016, ISBN 978-3-86357-165-8

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1943
* Kardinal Giovanni Battista Caprara Montecuccoli (1733-1810) *1766
* Biskop Dionys von Rost (1716-1793) *1777
* Biskop Karl Franz von Lodron (1878-1828) *1792
* Biskop Bernhard Galura (1764-1856) *1820
* Biskop Johann Nepomuk von Tschiderer zu Gleitheim (1777-1860) *1832
* Kardinal Friedrich Johann Joseph Cölestin von Schwarzenberg (1809-1885) *1836
* Kardinal Maximilian Joseph von Tarnóczy (1806-1876) *1851
* Kardinal Johann Evangelist Haller (1825-1900) *1874
* Kardinal Johannes Baptist Katschthaler (1832-1914) *1891
* Erkebiskop Balthasar Kaltner (1844-1918) *1901
* Biskop Adam Hefter (1871-1970) *1915
* Erkebiskop Andreas Rohracher (1892-1976) *1933
* Erkebiskop Karl Berg (1908-1997) *1973
* Erkebiskop *Georg Eder* (1928-2015) *1989

## Referanser